Oja (penyanyi)

Daninas Huza Daud (lahir 4 Julai 1979) atau lebih dikenali sebagai Oja merupakan seorang penyanyi, pemuzik, penggubah lagu, penulis lirik, pengarah muzik, pengaturcara muzik, penata bunyi dan pelakon Malaysia yang popular sekitar 1990-an ketika beliau masih remaja. Beliau popular dengan lagu-lagu berentak balada seperti Dasira dan Maafkanku Ibu. Selepas itu, beliau lebih dikenali sebagai pemuzik di kelab malam dan juga pemuzik undangan untuk pelbagai acara.

Pada tahun 2016, beliau bergelar penyanyi untuk Tunable Band yang turut dianggotai oleh Botak (pemain gitar bass) dan dua orang bekas anggota kumpulan Spoon iaitu Boy atau Saifulnizam Mohamed Jelani (pemain gitar) dan Mohd Shahnaz Shaharudin (pemain dram). Penyertaan beliau dalam rancangan hiburan realiti Gegar Vaganza musim yang ketujuh pada tahun 2020 telah menaikkan semula nama beliau di persada seni tanah air.

 Kehidupan awal 
Oja membesar dalam sebuah keluarga seni. Ibu beliau, Nas Atea, merupakan seorang penyanyi era 1980-an. Oja juga merupakan anak saudara kepada Khairool Idlan (seorang lagi penyanyi terkenal era 1980-an), Allahyarham Mastura Ismail (yang lebih dikenali sebagai Allahyarhamah Mastura Ismail) yang terkenal dengan lagu-lagu loghat Negeri Sembilan seperti lagu Apo Kono Eh Jang dan Linda Ismail (pernah menghasilkan album Solid Gold bersama Khairool Idlan). Dua orang lagi bapa saudara beliau iaitu Afzainizam Ismail dan Ikhtiman Ismail lebih terkenal sebagai komposer dan penerbit rakaman.

 Kehidupan peribadi

Oja pernah melangsungkan perkahwinan sebanyak tiga kali. Beliau berkahwin buat kali pertama pada tahun 2001 dan dikurniakan seorang cahaya mata perempuan. Walau bagaimanapun, perkahwinan tersebut hanya bertahan selama lima tahun.

Beliau berkahwin buat kali kedua pada tahun 2007 dan dikurniakan seorang anak lelaki. Walau bagaimanapun, perkahwinan tersebut juga berakhir dengan perceraian pada tahun 2010.

Beliau kemudiannya mendirikan rumah tangga buat kali ketiga pada tahun 2016. Perkahwinan tersebut kekal sehingga ke hari ini.https://iluminasi.com/bm/biodata-penyanyi-oja-peserta-gegar-vaganza-musim-7-2020.html

 Kerjaya 
Memulakan kerjayanya sebagai pelakon kanak-kanak ketika berusia 10 tahun. Drama pertamanya adalah Alahai Anak Omak pada tahun 1989https://www.facebook.com/MawiWorld/posts/sebelah-saya-ni-ojayang-bertanggungjawab-uruskan-music-scoring-untuk-filem-ni-ha/339386946900435/.

Beliau bekerjasama dengan ibu saudaranya, Mastura Ali menghasilkan dua album, Ceneke (1994) dan Apo Salah Eh (1995).

Selepas tamat tingkatan 5, Oja terus aktif sebagai pemuzik. Beliau membuat persembahan di kelab, hotel dan pelbagai acara di seluruh Malaysia dan telah bersama membuat persembahan bersama lebih 50 band muzikhttps://www.hmetro.com.my/node/219722

Oja mahu mencipta lagu untuk kumpulan Spoon lalu menubuhkan syarikat rakaman Tunable Record Sdn Bhd. Namun pelbagai masalah timbul terutama isu penyanyi menyebabkan Oja terpaksa menjadi bidan terjun. Susunan muzik asalnya untuk kesesuaian Azlong, adik kepada Along tetapi susunan tersebut tidak sesuai dengan key suara Oja menyebabkan nyanyian Oja kedengaran pelik. Akibatnya Oja dikritik hebat oleh peminat Spoon. Oja membuat keputusan untuk keluar daripada Spoon dan menubuhkan kumpulan baru iaitu Tunable Band bersama dengan dua bekas anggota kumpulan Spoon,  Boy atau Saifulnizam Mohamed Jelani, 37, (gitaris) dan Mohd Shahnaz Shaharudin, 37, (dram). Oja berpendapat Spoon adalah satu nama besar dan mempunyai peminat yang sangat fanatik.

Pada tahun 2020, Oja telah menyertai program realiti Gegar Vaganza.

 Gegar Vaganza 2020 

Oja merupakan salah seorang bintang yang menyertai program Gegar Vaganza untuk musim ketujuh (GV7) terbitan Astro bagi tahun 2020. Berikut merupakan jadual lagu tugasan yang diberikan pada setiap minggu. 
+MingguTemaLagu TugasanPenyanyi AsalKedudukanMarkahAnugerah1Grand KonsertDasiraOja1161.50%2Sama NaikSepenuh HatiKumpulan Spoon567.90%Anugerah Digi Next Level3Cuba Try TestSatu PeluangAndi Bernadee763.00%Bintang Cuckoo Healthy Home4Lagu BerhantuKebahagian Dalam PerpisahanShahir AF8762.60%5Tahu Tahu SampaiKetulusan HatiAnuar Zain962.60%6Double SpecialSembilu (duet bersama Black Hanifah)Ella567.30%7Take OverAmalinaSantesh173.7%Bintang Paling Power Meow8 (Suku Akhir)GV ThrowbackMemori Cinta LukaNassier Wahab559.60%9 (Separuh Akhir)OutstationBiso Bonar
Fantasia Musim CintaHattan
Iwan169.90%Bintang Paling Power Meow10 (Final)Konsert AkhirDi sini Cinta Di sana Rindu (duet bersama Siti Nordiana)
JujurTajul dan Wany Hasrita
Radja661.70%Anugerah Digi Next Level

 Diskografi 
+Album SoloTahunJudulPenerbitEdaranLagu Popular1992Anak JalananKhairool IdlanLife RecordsDasira1993Cepat-cepatKhairool IdlanLife RecordsMaafkan Aku Ibu1996KerangkaIkhtiman IsmailPolygramPersis Wajahmu
+Album Duet (bersama Mastura)TahunJudulPenerbitEdaranLagu Popular1994CenekeIkhtiman ismailSuria RecordsApo Kono Eh Jang1995Apo Salah EhIkhtiman IsmailSuria RecordsApo Salah Eh

Rujukan

Pautan luar


Kategori:Kelahiran 1979
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Penyanyi lelaki Malaysia
Kategori:Penyanyi berbahasa Melayu
Kategori:Peserta Gegar Vaganza